Lav et referat af nedenstående tekst:

Tekst:
Fregatten Esbern Snare med base på Flådestation Frederikshavn er blevet kaldt hjem fra antipiratopgaver i Guineabugten. Fregatten skal indgå som en del af NATOs skærpede beredskab og bidrage til at skabe sikkerhed i danske farvande. Det oplyser Forsvarskommandoen. Esbern Snare skal afløse fregatten Niels Juel med at løse opgaver i det danske næromåde, hvor Esbern Snare sejler på syv dages beredskab til NATOs reaktionsstyrke. Boardingøvelse I forbindelse med patrulje i danske farvande har fregatten Esbern Snare gennemført en boardingøvelse med Maersks Triple E containerskib Marseille Marsk, som var på vej til Gdansk i Polen. - Søværnets skibe skal kunne gennemføre kontrol og inspektion af handelsskibe i en række forskellige operationstyper. Dette fik fregatten Esbern Snare muligheden for at træne under patrulje i de danske farvande. Det viser Søværnets forskellige evner til at kontrollere de danske farvande og skibe i området, siger chefen for fregatten Esbern Snare, kommandørkaptajn Paw Møller. I forbindelse med øvelsen fik fregattens boardinghold også lejlighed til at hilse på de danske søfolk ombord på Marseille Maersk. Den danske handelsflåde hører til blandt de største i verden og det er skibe og besætninger, der bidrager til, at vi i Danmark kan få varer fra hele verden.

Referat:
Fregatten Esbern Snare skal indgå som en del af NATOs skærpede beredskab og bidrage til at skabe sikkerhed i farvandene omkring Danmark.